На основу члана 17. Закона о Савјету министара Босне и Херцеговине ("Службени гласник БиХ", бр. 30/03, 42/03, 81/06, 76/07, 81/07, 94/07 и 24/08), а у вези са чланом 1. став (2) тачка 3.3 Одлуке о усвајању Политике сектора емитовања у Босни и Херцеговини ("Службени гласник БиХ", број 18/07), Стратегијом преласка са аналогне на дигиталну земаљску радиодифузију у фреквенцијским опсезима 174-230 МНz и 470- 862 МНz у Босни и Херцеговини ("Службени гласник БиХ", бр. 59/09, 51/12 и 6/17) и Одлуком о уврштавању Пројекта дигитализације Јавних радиотелевизијских сервиса Босне и Херцеговине у Програм вишегодишњих капиталних улагања за период 2011.- 2014. године ("Службени гласник БиХ", бр. 92/11 и 99/13), на приједлог Министарства комуникација и транспорта Босне и Херцеговине, Савјет министара Босне и Херцеговине на 151. сједници, одржаној 1. августа 2018. године, донио је

**ОДЛУКУ**

**О УСВАЈАЊУ ПРОЈЕКТА СЕКУНДАРНЕ ЕМИСИОНЕ МРЕЖЕ, ДИГИТАЛНОГ ЗЕМАЉСКОГ ЕМИТОВАЊА - DVB-Т2 - трећа фаза**

**Члан 1.**
**(Предмет Одлуке)**

Овом Одлуком усваја се Пројекат секундарне емисионе мреже, дигиталног земаљског емитовања - DVB-Т2- трећа фаза (даље у тексту: Пројекат).

**Члан 2.**
**(Саставни дио Одлуке и објава Пројекта)**

Пројекат из члана 1. ове одлуке чини њен дио и објавиће се на интернетској страници Министарства комуникација и транспорта Босне и Херцеговине.

**Члан 3.**
**(Праћење реализације Пројекта)**

За реализацију ове одлуке задужују се Министарство комуникација и транспорта Босне и Херцеговине и Јавни радиотелевизијски сервиси Босне и Херцеговине.

**Члан 4.**
**(Ступање на снагу)**

Ова одлука ступа на снагу даном доношења и објављује се у "Службеном гласнику БиХ".

СМ број 147/18
1. августа 2018. године
Сарајево

Предсједавајући
Савјета министара БиХ
Др **Денис Звиздић**, с. р.